Kambodžan politiikka
Kambodžan politiikka on järjestelmältään perustuslaillinen monarkia, ja maan valtionpäämies on kuningas, joka on nykyään Norodom Sihamoni. Toimeenpanovaltaa pitää kuningas ja pääministerin (nykyinen Hun Sen) johtama hallitus. Lainsäädäntövalta on kaksikamarisella parlamentilla, johon kuuluu 123-paikkainen alahuone ja 61-paikkainen ylähuone. Oikeuslaitos on kaksiportainen.
Kambodžan kansanpuolue
Kambodžan kansanpuolue (; KPK) on Kambodžan suurin puolue. Vuoden 2008 alahuoneen vaaleissa se sai 58 prosenttia äänistä ja 90 paikkaa, vuoden 2006 vaaleissa 45 paikkaa senaattiin 69 prosentilla äänistä. Puoluejohtaja on Chea Sim.